Dokument ta' hidma tal-persunal tal-Kummissjoni - Dokument ta' akkumpanjament għal Proposta għal regolament tal-Kunsill li jwaqqaf "l-Impriża Komuni ENIAC" - Sommarju eżekuttiv tal- valutazzjoni ta' l-impatt COM(2007) 356 finali SEC(2007)851 /* SEK/2007/0852 finali */





[pic] | KUMMISSJONI TAL-KOMUNITAJIET EWROPEJ | Brussel 22.6.2007 SEG(2007) 852 DOKUMENT TA' ĦIDMA TAL-PERSUNAL TAL-KUMMISSJONI Dokument ta' akkumpanjament għal Proposta għal REGOLAMENT TAL-KUNSILL li jwaqqaf "l-Impriża Komuni ENIAC" Sommarju eżekuttiv tal- VALUTAZZJONI TA' L-IMPATT COM(2007) 356 finali SEC(2007)851 1. INTRODUZZJONI Inizjattiva Teknoloġika Konġunta (JTI), sħubija pubblika-privata bejn l-industrija, l-Istati Membri u l-Kummissjoni hija ppjanata għan-nanoelettronika, b' dawn l-għanijiet ewlenin: - iż-żieda u l-koordinazzjoni fi programm waħdieni tar-riżorsi meħtieġa għall-R&D kooperattiv immexxi mill-industriija fl-Ewropa u t-trasferiment tar-riżultati f'setturi ewlenin ta' applikazzjoni; - it-tkabbir tal-livell ta' sħubijiet u inizjattivi strateġiċi fost l-imsieħba Ewropej u li l-industrija Ewropea tiġi pprovduta bil-massa kritika f'termini ta' riżorsi u kompetenzi sabiex ikollha rwol sinifikanti fuq livell globali; - l-esperimentazzjoni b'mod ġdid ta' twettiq ta' R&D industrijali sabiex jiġu antiċipati b'mod effiċjenti l-mudelli li qed jinbidlu tan-negozju u tar-riċerka, aktar adattati għall-ħtiġijiet industrijali partikolarment għall-SMEs, u għall-ewwel darba it-tagħqid ta' finanzjament nazzjonali, ta' l-UE u privat. Dan id-dokument jiffoka fuq l-ivalutazzjoni ta' l-impatt ta' JTI bħal din, ibbażata fuq ir-riżultati ta' konsultazzjonijiet estensivi tal-Kummissjoni mal-partijiet ikkonċernati fis-settur tan-nanoelettronika. 2. PROBLEMI U SFIDI In-nanolettronika hija pervażiva u l-mutur għall-innovazzjoni f'bosta oqsma llum, inkluż il-komunikazzjonijiet mobbli, it-trasport, il-kompjuter, prodotti tal-konsumatur, u l-awtomazzjoni tal-manifattura Dan jagħtiha impatt ekonomiku kbir jew rilevanza soċjo-ekonomika fir-rigward tas-sigurtà, il-kura tas-saħħa, ix-xjuħija, l-iffrankar ta' l-enerġija u l-monitoraġġ ambjentali. L-Ewropa trid tissalvagwardja l-kapaċità tagħha li tiddisinja u tipproduċi il-prodotti tagħha billi ssegwi l-istandards tagħha ta' kwalità ogħla, sostenibbiltà u nuqqas ta' ħsara lill-ambjent. In-nanoelettronika hija suq globali ($265bn fl-2005) li jistimola direttament industrija akbar ta' l-elettronika($1340bn), iżda l-Ewropa mhix qed tkabbar is-sehem tas-suq tagħha. L-Ewropa hija importatur nett tan-nanoelettronika. 12% tal-kapaċità ta' produzzjoni dinjija tas-semikundutturi tinsab fl-Ewropa, filwaqt li 20% tal-prodotti dinjin tas-semikundutturi huma kkunsmati fl-Ewropa. Il-kompetizzjoni globali hija ħarxa, speċjalment minn pajjiżi bħat-Tajwan, il-Korea, iċ-Ċina u l-Istati Uniti. Il-mudelli tan-negozju qed jinbidlu. In-nanoelettronika qed issir attività globali. Il-kumpaniji tad-Disinn u l-Manifattura Integrati (IDM) qegħdin dejjem jiddependu mill-funderiji (manifatturi terzi) u jqabbdu xogħol b'appalt parzjalment ( fab-lite ) jew anki għal kollox ( fab-less ), filwaqt li jikkoperaw f'ekosistemi ta' għarfien għall-R&D tagħhom u f'alleanzi strateġiċi għall-aċċess tagħhom għall-aktar teknoloġiji avvanzati. Dawn huwa r-riżultat ta' investimenti kapitali li qed jikbru (eż. 5.5 B€ għal "mega fab" tipika) meħtieġa għar-riċerka u l-manifattura tal-ġenerazzjonijiet il-ġodda tal-komponenti. Dawn imur lil minn minn dak li jistgħu joħorġu l-kumpaniji ewlenin (minbarra l-Intel) f'termini tar-redditu fuq l-investiment u r-rata (18%) tar-riċerka. B'konsegwenza, ir-riċerka ġenerika fit-teknolġija tan-nanoelettronika titwettaq fi ħdan ftit alleanzi kbar, filwaqt li l-manifattura ta' prodotti avvanzati sseħħ fi ftit mega fabs . L-Ewropa trid tassigura li l-kumpaniji tagħhom ikun jista' jkollhom rwol strateġiku f'dawn l-alleanzi globali u jkunu jistgħu jżommu operazzjonijiet ta' valur miżjud inkluż manifattura avvanzata fl-Ewropa, aċċessibbli għall-imsieħba Ewropej (inkluż SMEs attivi fit-tagħmir, l-appoġġ, l-integrazzjoni tas-sistemi, u d-disinn). Wieħed mir-riskji ewlenin huwa li jissakkru l-bibien teknolġiċi. Il-fornituri Ewropej jistgħu tant jaqgħlu lura li ma jkunux jistgħu jerġgħu jilħqu lill-kompetituri tagħhom. Il-mudelli tar-riċerka qed jinbidlu. L-Ewropa trid tiżgura dejjem aktar li r-riċerka tkun tista' sseħħ fit-territorju Ewropew sabiex jinżammu impjiegi b'valur miżjud għoli fl-Ewropa. Dan jeħtieġ ċaqliqa mill-mudell lineari fejn ir-riżultati tar-riċerka huma ttrasferiti mill-universitajiet għall-istituti u l-industrija, lejn mudell fejn ir-riċerka ssir b'kooperazzjoni, integrata b'mod profond fix-xibka industrijali li ssostni l-ekosistemi ta' l-għarfien. Barra minn hekk, ir-riċerka trid tipproduċi massa kritika suffiċjenti u tippermetti għal-qsim ta' l-aċċess għal infrastrutturi avvanzati għall-aħħar li jiswew flejjes kbar, u b'hekk tippermetti lill-industrija Ewropea u r-riċerkaturi tagħha jaġixxu globalment. Id-delokalizzazzjoni tal-manifattura tan-nanoelettronika tippreżenta wkoll riskju reali ta' migrazzjoni ta' attivitajiet b'valur miżjud lejn inħawi oħra tad-dinja. Xi pajjiżi żviluppaw inċentivi speċjali biex jiġbdu u jżommu investiment barrani fis-semikundutturi, filwaqt li l-UE nieqsa minn aproċċ settorjali apposta sabiex tiġi appoġġjata din l-industrija kruċjali. L-Ewropa trid tirreaġixxi b'miżuri komparabbli. Ir-rendiment u l-funzjonalità tal-prodott qed jikbru. L-avvanzi fil-minjaturizzazzjoni jippermettu l-ITK jkunu inkorporati kullimkien, u b'hekk jipprovdu funzjonalità mtejba, aktar intelliġenza u prodotti u servizzi aktar personalizzati. Dawn l-operazzjonijiet b'valur miżjud huma elementi ewlenin għad-diversifikazzjoni tal-prodott u għal kompetenza Ewropea b'saħħitha. Jiffurmaw il-bażi ta' Aġenda Ewropea ta' Riċerka Strateġika li tgħaqqad il-minjaturizzazzjoni ma' elementi oħra ta' integrazzjoni mmirati lejn is-swieq ewlenin Ewropej li juru t-triq 'il quddiem. Dan ifisser potenzjali ekonomiku fi ħdan is-soċjetà bbażata fuq l-għarfien. L-Ewropa ma tistax tħalli dan il-ġejjinei jaħarbilha u ssir dipendenti fuq l-avvanzi f'inħawi oħra tad-dinja għall-progress soċjali u l-benessri tagħha. L-industrija tas-semikundutturi se jkollha wkoll tħabbat wiċċha ma' l-isfida tat-tagħqid tat-taqsir taċ-ċikli tal-ħajja tal-prodott mal-kumplessità dejjem tikber ta' dawn il-prodotti. Fil-fatt, huwa biss investiment importanti fl-R&D avvanzati li jippermetti li jinżamm il-pass ma' l-innovazzjoni f'dan is-settur. L-isfidi teknoloġiċi huma bosta. Hekk kif it-teknoloġiji jinxtorbu fil-qasam nano, ir-riċerka qiegħda kull ma jmur issir aktar multidixxipplinari. Għall-proġress fil-ġejjieni huwa essenzjali li l-kompetenzi Ewropej jinġiebu flimkien. Il-kumplessità dejjem tiżdied biex jingħelbu l-ostakli teknoloġiċi teħtieġ sforz uman akbar u infrastruttura għalja. Hija meħtieġa l-mobilizzazzjoni tar-riżorsi kollha u kooperazzjoni dinjija biex jintlaħqu dawn il-miri. Huwa wkoll mistenni li l-minjaturizzazzjoni tradizzjonali se tilħaq il-limiti tagħha fi żmien 10-15-il sena. Iridu jinbdew attivitajiet sabiex ikun hemm tħejjija għall-fażi li tmur lil hinn mit-tiċkin tradizzjonali tal-mezzi varji. Parti mill-R&D se jkollha tiffoka fuq it-titjib ta' l-effiċjenza tal-produzzjoni. Il-kapaċitajiet għad-disinn ta' prodotti ġodda qed jaqgħu lura fil-konfront tal-progress teknoloġiku. L-istruttura Ewropea tar-riċerka se jkolha bżonn tieħu direzzjoni ġdida sabiex jitqiesu aħjar l-opportunitajiet teknoloġiċi u se tkun teħtieġ tinvesti aktar fir-riċerka applikata. Dan jirrikjedi ċaqliqa fundamentali mill-ħsieb xjentifiku u teknoloġiku uniku għall-ħsieb multidixxiplinari L-investimenti fir-riċerka pubblika ta' l-Ewropa fin-nanoelettronika huma frammentati: Eureka, il-Programm ta' Qafas (PQ), inizjattivi reġjonali (inklużi 'pôles de compétitivité' varji). Konsegwentament, ix-xenarju ta' riċerka ta' l-Ewropa jeħtieġ approċċ ikkoordinat konvinċenti u effiċjenti fil-qasam tan-nanoelettronika. Il-fallimenti tas-suq jiġġustifikaw intervent pubbliku fil-qasam tan-nanoelettronika Għarfien ba¿iku, ¿viluppi ta' tagħmir ġdid, materjali u għodod ta' disinn huma intersettorjali, diffiċli tipproteġġihom, jiġġeneraw l-għarfien u għandhom jiqtiesu bħala "ġid pubbliku". Ir-riċerka hija spekulattiva u l-isfruttament tar-riżultati huwa inċert, b'kompetizzjoni globali ħarxa li toħloq informazzjoni imperfetta u asimmetrika. L-SMEs involuti fi proġetti innovattivi ta' teknoloġija avvanzata jistgħu jsibuha diffiċli jilħqu l-massa kritika meħtieġa biex jikkompetu fuq livell dinji. Il-fatt li n-nanoelettronika tinsab f'firxa wiesgħa ta' industriji, ħidmiet tas-settur pubbliku u applikazzjonijiet ġodda fis-soċjetà jagħmilha impossibli biex l-operaturi ta' l-R&D jaħsdu daqs kemm żergħu mill-isforzi tagħhom. Dan jiġġenera ħafna għarfien R&D u esternalitajiet pożittivi. Il-problemi ta' koordinazzjoni u netwerkjar fost il-protagonisti tas-suq, is-settur pubbliku, u l-oqsma ta' applikazzjoni trans-settorjali jiġġustifikaw ukoll l-intervent pubbliku fl-R&D pre-kompetittiv. 3. POLITIKA Il-partijiet ikkonċernati għarfu n-natura kritika tal-problemi u nġabru fil-Pjattforma Teknoloġika Ewropa ENIAC (ETP), fejn il-protagonisti possibbli kollha jaħdmu flimkien biex isaħħu l-pożizzjoni fuq quddiemnett ta' l-UE fid-disinn, l-integrazzjoni u l-provvista tan-nanoelettronika. Il-pjattaforma ppublikat Aġenda Strateġika ta' Riċerka Ewropea (SRA) li tagħti idea ta' l-evoluzzjoni tal-qasam minn perspettiva fuq żmien mezzan għal waħda għaż-żmien fit-tul u tidentifika sfidi importanti teknoloġiċi u regolatorji għall-Ewropa. Il-JTI ENIAC proposta se tkun wieħed mill-pilastri għall-implimentazzjoni ta' l-għanijiet teknoloġiċi u ekonomiċ i ta' l-ETP ENIAC. Il-JTI għandha tikkontribwixxi għall-qsim ta' l-ispejjeż dejjem jikbru ta' l-attivitajiet u l-infrastrutturi R&D; tieħu f'idejha jew iżżomm it-tmexxija fid-diversifikazzjoni ta' l-applikazzjonijiet tat-teknoloġiji tas-semikundutturi; tamministra skoperti teknoloġiċi u tad-disinn sabiex timla l-vojt dejjem jikber bejn dak li jista' jinkiseb teknoloġikament u dak li huwa ekonomikament fattibli; tipprovdi l-SMEs b'għodod effettivi biex tappoġġjahom fil-proċess ta' innovazzjoni tagħhom u biex jaġixxu fuq livell globali. Ġew evalwati u skartati diversi opzjonijiet possibbli għall-implimentazzjoni tal-JTI. Dawn ivarjaw minn opzjoni li ma jsir xejn (kollox jibqa' għaddej kif inhu) għall-parteċipazzjoni f'azzjonijiet konġunti mill-Istati Membri (b'mudelli ġuridiċi varji). Hija biss azzjoni ġdida fuq livell Komunitarju li tista' tiżviluppa approċċ li jgħaqqad il-benefiċċji ta' l-integrazzjoni Ewropea ma' li jinġiebu pari passu malajr l-għanijiet u l-politiki industrijali u mal-flessibbiltà fil-parteċipazzjoni u l-impenn nazzjonali mill-Istati Membri. L-analiżi ta' l-għażliet potenzjali għall-implimentazzjoni għall-JTI ENIAC ikkonkludew li mudell ta' 'Impriża Komuni' skond l-Artikolu 171 tat-Trattat hija l-unika għażla li tissodisfa r-restrizzjonijit u r-rekwiżiti għall-ilħiq ta' dawn l-għanijiet. Hija struttura li tibqa' tul iż-żmien u li għandha personalità ġuridika li (a) tipprovdi qafas legali għall-kollaborazzjoni tal-partijiet ikkonċernati pubbliċi u privati kollha, (b) hija kapaċi tirċievi finanzjament minn għejun differenti, u (c) kapaċi tniedi inizjattivi ewlenin li jdumu għal żmien twil. Huwa mistenni wkoll li l-JTI se toħloq l- addizzjonalità f'termini ta' nefqa żejda għall-R&D bis-saħħa ta' l-investiment KE previst ta' €450m li jistimola programm ta' €3bn b'appoġġ nazzjonali addizzjonali u finanzjament industrijali addizzjonali (euro tal-kontribut KE biex jistimola 6 sa 7 euro mistennija ta' l-isforzi R&D). Aktar importanti huwa li l-JRI se toħloq 'addizzjonalità ta' l-imġiba' f'termini ta' proġetti kollaborattivi Ewropej varati, l-aċċelerazzjoni ta' riżultati R&D, u l-iskala, il-firxa u l-kumplessità mwessgħin tal-proġetti. 4. STRUTTURA U GOVERNANZA Il-membri fundaturi ta' l-Impriża Komuni ENIAC (IK) ikunu l-Istati Membri, il-KE u l-operaturi R&D (organizzazzjonijiet ta' l-industrija u tar-riċerka magħqudin f'assoċjazzjoni msejħa AENEAS). Membri oħra jistgħu jissieħbu ma' l-IK aktar tard. L-istatuti ta' l-AENEAS għandhom isegwu l-prinċipji ġenerali ta' l-ekwità, il-ftuħ u t-trasparenza għall-adezjoni. Is-sejħiet għall-proposti se jkunu pubbliċi u l-parteċipazzjoni se tkun miftuħa għall-organizzazzjonijiet kollha u mhux biss għall-membri ta' l-assoċjazzjoni. L-Istruttura ta' Governanza ta' l-Impriża Komuni hi magħmula minn Bord ta' Tmexxija, Kumitat ta' l-Industrija u r-Riċerka, Bord ta' l-Awtoritajiet Pubbliċi (BAP) u Direttur Eżekuttiv b'Segretarjat. L-IK se telabora programm ta' ħidma multi-annwali bbażat fuq l-SRA, li taħtha l-attivitajiet R&D se jiġu implimentati permezz ta' sejħiet mifuħa għall-proposti. Stati Membri ta' l-IK se jimpenjaw kull sena riżorsi li se jintefqu prinċipalment biex jiffinanjzaw il-parteċipanti nazzjonali rispettivi tagħhom. Il-KE sejra wkoll talloka baġit (ikkontribwit mill-PK). L-industrija se timpenja kontributi jaqblu in natura għal aktar minn 50% ta' l-ispejjeż proprji tagħha. Barra minn hekk, l-industrija se tkopri madwar żewġ terzi ta' l-ispejjeż operattivi u non-R&D għall-IK permezz ta' kontribuzzjonijiet fi flus. 5. IMPATT EKONOMIKU Il-fondi pubbliċi jagġixxu bħala kalamita għal investimenti privati u nazzjonali ulterjuri. Bosta politiki nazzjonali qed jinġiebu konformi ma' dawk Ewropej. Bosta inizjattivi strateġiċi ġodda qed jitniedu mill-Istati Membri biex jappoġġjaw dawn it-teknoloġiji. Il-katina ta' valur totali tan-nanoelettronika hija kkonċernata minn din l-inizjattiva. Huwa għalhekk ta' importanza vitali li jinbnew ankri li jżommu lill-aqwa kumpaniji Ewropej hawnhekk. Dawn l-ankri se jkunu magħmulin minn kompetenzi miġbura u se jinħolqu permezz tat-trawwim tan-netwerking bejn il-kumpeniji u l-istituti ta' riċerka. Barra minn hekk, alleanzi strateġiċi bejn provvedituri ta' komponenti nanoelettronċi u disinjaturi tas-sistemi se jipprovdu aktar inċentivi biex iżommu l-għarfien fl-Ewropa u joħolqu prodotti diversifikati b' laqta Ewropa. L-impatt ta' l-ilħiq ta' l-għanijiet tekniċi ITK se jġibu l-Ewropa pari passu ma' protagonisti oħrajn madwar id-dinja biex titqies bħala sieħba strateġikament importanti f'alleanzi globali fid-dawl tad-diversifikazzjoni u l-integrazzjoni ta' sistemi kumplessi. L-ITK se tneħħi l-inċertezza billi toħloq l-istabbiltà għal-investiment f'inizjattiva dewwiema. L-aktar għall-SMEs, l-arranġamenti l-ġodda se joffru sistema aktar attraenti. Benefiċċju ulterjuri ta' l-ITK, meta mqabbel mal-koeżistenza li hemm bħalissa ta' diversi skemi, hija l-effiċjenza akbar tal-flus maħruġa fuq livell ta' l-UE, l-iffrankar mistenni mill-fatt li tiġi evitata t-tħejjija tal-proposti f'diversi lingwi, il-proċeduri aktar razzjonalisti għar-rappurtar dwar il-proġetti, u rata ta' suċċess akbar minħabba proċeduri ta' finanzjament armonizzati u garantiti. 6. L-IMPATT SOċJALI U AMBJENTALI L-ITK se tikkontribwiixxi biex iżżomm u toħloq aktar impjiegi u ta' kwalità aħjar skond l-istrateġija ta' Liżbona li ġiet varata mill-ġdid. L-użu akbar tal-prodotti u s-servizzi bbażati fuq in-nanoelettronika prinċipalment se jwasslu għall-ħolqien ta' bosta eluf ta' impjiegi fl-Ewropa. L-ITK huwa orjentat lejn il-viżjoni ta' 'ambjenti intelliġneti' li huma konxji mill-preżenza tagħna u jwieġbu għall-bżonnijietna. L-ITK għandu ambjneti bħal dawn fil-mira tiegħu b'sitt oqsma ta' applikazzjoni: il-kura tas-saħħa, l-enerġija, il-mobilità u t-trasport, is-sikurezza u s-sigurtà, il-komunikazzjoni u l-edukazzjoni & u l-ambjent. Kollha għandhom rilevanza soċjali kbira u jikkontribwixxu għat-titjib tal-kwalità tal-ħajja u l-benessri fis-soċjetà tagħna. Sakemm is-settur pubbliku ma jintervjenix b'appoġġ xieraq, jidher ċar li d-ditti individwali ma jistgħux jistennew redditu suffiċjenti biex jiġġustifikaw il-livell ta' investiment R&D li jkunu soċjalment ottimali. Per eżempju, in-nanoelettronika se tkun essenzjali fis-sistemi portabbli intelliġenti meħtieġa biex jitnaqqas il-konsum ta' l-enerġija fid-djar, l-impjanti u fis-sistemi ta' trasport li se jkunu fattur ewlieni għall-ħarsien ta' l-ambjent. Is-sistemi elettroniċi kollha jużaw l-elettriku u huma parti mix-xejra ġenerali ta' mixja lejn l-'elettrifikazzjoni' tas-soċjetà. Madankollu, l-użu ta' sistemi elettroniċi jippermetti wkoll ġestjoni u kontroll aħjar ta' l-effiċjenza enerġetika. Dan huwa l-għan primarju tagħhom f'bosta applikazzjonijiet. Barra minn hekk, il-konsum imnaqqas tal-qawwa elettrika għall-mezzi elettronċi huwa għan tekniku importnati u kontinwu. Hemm ukoll il-fatt li l-monitoraġġ u l-ġestjoni ambjnetali huma qasam ta' applikazzjoni ewlieni għall-JTI. In-nanoelettronika trid tiġi żviluppata b'mod sigur u responsabbli, konformi ma' l-istrateġija sikura, integrata u responsabbli għan-nanoxjenzi u n-nanoteknoloġiji għall-Ewropa fil-Komunikazzjonijiet tagħha "Lejn Stateġija ewropa għan-Nanoteknoloġija" COM (2004) 338 u "Nanoxjenzi u nanoteknoloġiji: Pjan ta' azzjoni għall-Ewropa 2005-2009" (COM(2005) 243). L-istrateġija tikkonferma li l-iżviluppi fin-naoteknoloġija u n-nanopartiċelli għandha tindirizza minn qabel kull riskju potenzjali għas-saħħa pubblika, is-sikurezza, l-ambjent u l-konsumatur, billi tiġġenera d-dejta meħtieġa għall-valutazzjoni tar-riskju, tintegra l-valutazzjoni tar-riskju f'kull pass taċ-ċiklu tal-ħajja tal-prodotti bbażati fuq in-nanoteknoloġija, u tadatta metodoloġiji eżistenti u, skond kif meħtieġ, tiżviluppa oħrajn ġodda. It-twaqqif ta' l-Impriża Komuni tan-Nanoelettronika se ġġib flimkien lill-partijiet interessati kollha biex jiddiskutu dawn il-kwistjonijiet importanti, jaqblu dwar modi komuni dwar kif jistgħu jiġu indirizzati riskji potenzjali u aktar speċifikament sabiex issir sejħa għal miżuri komuni li jappoġġjaw il-ġestjoni ambjentalment soda taċ-ċiklu tal-ħajja tan-nanoelettronika. 7. BENEFIċċJI U RISKJI L-appoġġ finanzjarju globali mill-KE fil-qasam tan-nanolettronika se jiżdied tul il-PK7. Ir-riskji għall-PK huma baxxi ħafna. Il-kontribuzzjoni KE hija kundizzjonali skond il-kontribuzzjonijiet ta' l-Istati Membri u se ssir f'impenji/ħruġ ta' flus annwali skond il-progress ta' l-ITK. Huwa mistenni li parti mill-attivitajiet fil-qasam tan-nanoelettronika li bħalissa hija appoġġjata fi ħdan il- Eureka clusters se tiġi integrata progressivament fil-ITK ENIAC. X'jigri jekk ma titteħidx azzjoni? L-Ewropa tista' tissogra li l-kompetenza fl-integrazzjoni ta' funzjonalitajiet ġodda f'sistemi intelliġenti tista' ssegwi x-xejra tat-teħid tax-xogħol lil hinn minn xtutha bħal ma ġara fil-manifattura, u b'hekk tiddgħajjef, għaż-żmien fit-tul, il-kapaċità li fl-Ewropa jiġi prodott valur miżjud fis-sistemi elettroniċi. Dan kieku jirriżulta fi tnaqqis drammatiku fil-kompetittività in ġenerali, partikolarment billi n-nanoelettrnika qiegħda fit-tard ta' katina wiesgħa li tifforma l-bażi tas-soċjetà ta' l-għarfien u hija mutur għall-ekonomija tal-futur. Dan ikollu wkoll konsegwenzi kbar għall-għadd ta' impjiegi ta' kwalità għolja, mhux biss fis-settur tal-hardware iżda wkoll għall-attivitajiet l-oħrajn kollha li jiddependu fuq l-innovazjzoni fil-hardware. Sabiex jiġi evitat xenarju diżastruż bħal dan, hemm rieda politika biex tiġi ssalvagwardjata aktar kompetenza Ewropea fuq l-art Ewropea filwaqt li jiġu inkoraġġiti alleanzi strateġiċi sabiex jinħolqu ekosistemi bbażati fuq l-għarfien filwaqt li tissaħħaħ il-preżenza Ewropa f'alleanzi globali. 8. MONITORAġġ L-ITK se timxi mal-PK& u tkun soġġetta għal proċeduri simili ta' monitoraġġ u evalwazzjoni. L-SRA ENIAC tipporvdi l-bażi għall-valutazzjonijiet, li l-kriterji tagħha jistgħu jinkludu ż-żieda fl-investiment, effiċjenza fil-proċeduri, progress teknoloġiku, attivitajiet mhux teknoloġiċi u l-involviment ta' l-SMEs u protagonisti ġodda. Hemm previsti żewġ valutazzjonijiet ta' monitoraġġ: wieħed fit-terminu medju u l-ieħor fi tmiem il-ħajja ta' l-Impriża Komuni. 9. KONKLUżJONI Qed jiġi propost ITK għan-nanoelettronika sabiex jgħin is-salvagwardjar tal-kompetittività Ewropea fin-nanoelettronika. Inizjattiva Ewropa integrata itwal imfassla biex tgħaqqad il-kompetenzi differenti meħtieġa se ssaħħaħ l-alleanzi strateġiċi bejn is-sħab Ewropej u se tipprovdi għal massa kritika suffiċjenti f'termini ta' riżorsi, aċċess għall-infrastruttura u kompetenzi għall-kompetizzjoni jew il-kooperazzjoni fuq livell dinji.